Temeljem **Ugovora o dodjeli bespovratnih sredstava broj HR.5.2.04-0041** potpisanog između posredničkih tijela Ureda za udruge Vlade Republike Hrvatske i Nacionalne zaklade za razvoj civilnoga društva, s jedne strane i Udruge djece i mladih s poteškoćama u razvoju „Zvono“, s druge strane upućujemo

POZIV NA ISKAZ INTERESA

Za predlaganje polaznika edukacije za projekt menadžere (upravljanje projektnim ciklusom) u okviru projekta SOS-NET.

**Projekt SOS-NET** provodi Udruga djece i mladih s poteškoćama u razvoju „Zvono“ s partnerima: Udrugom za pomoć osobama s intelektualnim teškoćama „Jaglac“ iz Orahovice, Udrugom paraplegičara i tetraplegičara Osječko-baranjske županije iz Osijeka i Udruženjem „Baranja“ iz Luga, u okviru natječaja "Jačanje sposobnosti organizacija civilnoga društva za pružanje socijalnih usluga".

Vrijednost odobrenog projekta je 746.144,00 kune iz Europskog socijalnog fonda.

Trajanje projekta je 14 mjeseci, a provodit će se na području pet slavonskih županija: Osječko-baranjska županija, Vukovarsko-srijemska županija, Požeško-slavonska županija, Brodsko-posavska županija, Virovitičko- podravska županija.

 *Opći cilj* projekta je unaprijediti sposobnosti organizacija civilnog društva za pružanje socijalnih usluga i jačanje partnerstva s dionicima koji djeluju na području pružanja socijalnih usluga u pet slavonskih županija.

*Svrha projekta* je razviti kapacitete organizacija civilnog društva za pružanje socijalnih usluga temeljenih na stvarnim potrebama i kreirati učinkovit model suradnje i komunikacije (vertikalne i horizontalne) među dionicima koji pružaju socijalne usluge.

Kako je glavna svrha projekta osnaživanje kapaciteta organizacija civilnog društva za pružanje socijalnih usluga aktivnosti projekta bit će usmjerene na usvajanje znanja i vještina članova, zaposlenika i volontera za organizacijsko jačanje i dostizanje razine kvalitete socijalnih usluga u s kladu s definiranim standardima te uspostavljanje suradnje i partnerstva među dionicima u zajednici ključnim za kvalitetno i racionalno upravljanje raspoloživim resursima.

**Predmet Poziva** za iskaz interesa: sudjelovanje na edukaciji za projekt menadžera (upravljanje projektnim ciklusom)

**Mjesto edukacije:**

1. **Požega**- za polaznike s područja Požeško-slavonske županije; Virovitičko-podravske županije; Brodsko-posavske županije;
2. **Osijek**- za polaznike s područja Osječko-baranjske županije; Vukovarsko-srijemske županije.

**Datum edukacije**: u periodu između 13.04.2015. i 13.10.2015. - u dogovoru s provoditeljem edukacije i ostalim polaznicima

**Vrijeme rada**: po dogovoru s provoditeljem edukacije i ostalim polaznicima

Svrha edukacije je jačanje kapaciteta OCD za pripremu i provedbu projekata prema pravilima propisanim natječajima. Mnogo je OCD koje djeluju i po nekoliko godina čiji članovi su se okupili oko rješavanja nekog problema u zajednici i to dobro rade no imaju jednu ili nijednu osobu koja ima potrebna znanja i vještine za pripremu i provedbu projekata. Nemali broj je i OCD koje plaćaju uslugu izrade projektnih prijedloga, a u provedbi zbog neiskustva imaju znatne iznose nepriznatih troškova. Organizacijom edukacije u okviru projekta SOS-NET pruža se **mogućnost OCD koje se bave pružanjem socijalnih usluga da delegiraju svog predstavnika** za program edukacije „Upravljanje projektnim ciklusom“ u trajanju najmanje 120 sati. Izabrani predstavnici će steći znanja i vještine potrebne za pripremu i provedbu projekata. **Edukacija je namijenjena predstavnicima OCD koje se bave pružanjem socijalnih usluga i imaju sjedište na području jedne od pet slavonskih županija** (Osječko-baranjske, Vukovarsko- srijemske, Brodsko-posavske, Požeško-slavonske, Virovitičko-podravske).

**Uvjeti koje OCD mora ispunjavati da bi mogla prijaviti kandidata za edukaciju:**

1. OCD djeluje najmanje 1 godinu u trenutku iskaza interesa;
2. OCD mora imati (u zadnje tri godine) najmanje u jednoj godini ostvareni prihod od min. 50.000,00 kn (ili više).
3. OCD namjerava biti članica SOS-NET Mreže pružatelja socijalnih usluga
4. OCD ima Strateški plan razvoja

**Uvjeti koje izabrani predstavnici moraju ispunjavati da bi bili izabrani za edukaciju:**

1. Imati završeno minimalno četverogodišnje srednjoškolsko obrazovanje;
2. Imati ugovorno definiran odnos s udrugom koja ga predlaže za edukaciju koji uređuje međusobne odnose za najmanje dvije godine (svrha: jačanje kapaciteta udruga).

**Dodatni elementi koji daju prednost kandidatima:**

1. Prethodno volontiranje u udruzi koja ga delegira (u slučaju više kandidata redoslijed se određuje prema trajanju volontiranja, od više prema manje);
2. Članstvo u udruzi (u slučaju više kandidata redoslijed se određuje prema trajanju članstva, od više prema manje);
3. Zaposlenik udruge (u slučaju više kandidata redoslijed se određuje prema trajanju radnog staža u OCD, od više prema manje).

**Kriteriji za bodovanje OCD:**

1. Postojanje OCD:
2. 1 do 3 godine……………………………… 1 bod
3. 4 do 6 godina ……………………………... 3 boda
4. 7 i više 9 godina ………………………………. 2 boda
5. Ciljne skupine kojima su socijalne usluge namijenjene:
6. Djeca
7. Mladi
8. Osobe starije od 60 godina
9. Žene
10. Obitelji
11. Osobe s invaliditetom
12. Osobe s psihičkim oboljenjima
13. Nezaposlene osobe
14. Osobe u nepovoljnom položaju (ovisnici, beskućnici, bivši zatvorenici i sl.)
15. Drugo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
16. Broj provedenih projekata:
17. Do 5 ………………………………………….. 1 bod
18. 6 do 10 ………………………………………… 2 boda
19. 11 i više ………………………………………. 3 boda

|  |  |  |  |  |
| --- | --- | --- | --- | --- |
| Redni broj | Sredstva za provedbu projekata/programa | Broj odobrenih projekata u 2014. | Broj odobrenih projekata u 2013. | Broj odobrenih projekata u 2012. |
| 1. | Republika Hrvatska |  |  |  |
| 2. | Europska Unija |  |  |  |
|  | Ukupno projekata: |  |  |  |
|  | Ukupno bodova: |  |  |  |

1. Godišnji proračun OCD:
2. 2014. Godina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn;
3. 2013. Godina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kn;
4. 2012. Godina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kn.
5. Broj socijalnih programa koje OCD provodi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
6. Broj različitih socijalnih usluga koje OCD pruža \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
7. Broj korisnika socijalnih usluga \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kriteriji za isključenje:**

1. OCD postoji manje od 1 godine u trenutku prijave na Poziv na iskaz interesa;
2. OCD se ne bavi socijalnim uslugama;
3. OCD je predočila neistinite dokaze ispunjavanja uvjeta za prijavu;
4. Prihod OCD tijekom zadnje tri godine (2014.; 2013.; 2012.) nije bio 50.000 kn ili više.

Prilikom prijave OCD popunjavaju samo prijavni obrazac, a nakon izvršene predselekcije bit će potrebno dostaviti traženu dokumentaciju ( rješenje o registraciji, bilanca za tri godine, popis projekata po godinama, popis članova, popis zaposlenika, kopije volonterskog ugovora i drugo čime se potkrepljuju izjave iz prijave) za one udruge čiji kandidati budu na privremenoj listi za sudjelovanje na edukaciji.

Prilikom izbora polaznika vodit ćemo računa o teritorijalnoj zastupljenosti te zastupljenosti prema ciljnik skupinama, uz uvažavanje definiranih kriterija.

Prijave za edukaciju slati elektronski na e-mail: zvono@os.t-com.hr.

**Dinamika provedbe selekcijskog postupka:**

|  |  |  |
| --- | --- | --- |
| **Redni broj** | **Aktivnost** | **Rok izvršenja** |
| **1.** | **Objava Poziva za iskaz interesa** | **30.03.2015.** |
| **2.** | **Rok za iskaz interesa /slanje prijavnice/** | **08.04.2015. do 24 sata** |
| **3.**  | **Sastanak povjerenstva za izbor polaznika** | **10.04.2015.** |
| **4.**  | **Objava privremenih lista** | **13.04.2015.** |
| **5.** | **Rok za dostavu traženih dokumenata** | **17.04.2015.** |
| **6.** | **Objava konačnih lista** | **20.04.2015.** |

U Belišću, 30.03.2015. godine

Predsjednica Udruge „Zvono“

 Mira Anić